open-index/open-wikipedia-markdown huggingface dataset:
அரசு கலை அறிவியல் கல்லூரி, மானூர்

**அரசு கலை அறிவியல் கல்லூரி, மானூர்** (*Government Arts and Science College, Mannur*) என்பது திருநெல்வேலி மாவட்டம், மானூரில் தமிழ்நாடு அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி முதலில் தற்காலிகமாக மானூர் ஒன்றியம் மேலப்பிள்ளையார் குளம் ஊராட்சி ஒன்றிய உயர்நிலைப்பள்ளியில் இயங்கிவருகிறது. இக்கல்லூரி 2022-23 கல்வி ஆண்டில் ஐந்து பாடப்பிரிவுகளுடன் செயல்படுகிறது.

## நிலையான வளாகம்
இக்கல்லூரிக்கு நிலையான கட்டிடம் கட்ட திருநெல்வேலி-சங்கரன்கோயில் நெடுஞ்சாலையில் மதவக்குறிச்சியில் இடம் தேர்வு செய்யப்பட்டுள்ளது. புதிய கட்டிடங்கள் கட்டி முடிக்கப்பட்ட பின்னர் கல்லூரி இங்கிருந்து செயல்படும்.

## பாடப்பிரிவுகள்

### இளங்கலை
* தமிழ்,
* ஆங்கிலம்

### இளநிலை அறிவியல்
* கணிதம்
* கணினி அறிவியல்

### இளநிலை
* வணிகவியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்
பகுப்பு:திருநெல்வேலி மாவட்டத்திலுள்ள அரசினர் கலைக் கல்லூரிகள்
வில்லியம் ஹோல்டன்

**வில்லியம் ஹோல்டன்** என்பவர் ஒரு அமெரிக்க நடிகர் ஆவார். 1950களில் இவரது படங்கள் வசூல் ரீதியாக வெற்றி பெற்றன. இவர் சிறந்த நடிகருக்கான ஒரு அகாதமி விருதையும், சிறந்த நடிகருக்கான ஒரு எம்மி விருதையும் வென்றுள்ளார். அமெரிக்கா திரைத்துறையின் பிரபலமான மற்றும் பாராட்டப் பெற்ற திரைப்படங்களான சன்செட் பாலிவுட் சப்ரினா பிக்னிக், த பிரிட்ச் ஆன் த ரிவர் க்வாய், வைல்ட் பஞ்ச் மற்றும் நெட்வொர்க் ஆகியவற்றில் இவர் நடித்துள்ளார். இவர் ஆறு முறை "ஆண்டின் முதல் 10 நட்சத்திரங்கள்" பட்டியலில் பெயரிடப்பட்டுள்ளார். செம்மையான அமெரிக்கத் திரைச் சகாப்தத்தின் 25 முக்கிய ஆண் திரை நட்சத்திரங்கள் பற்றிய அமெரிக்கத் திரைப்பட நிறுவனத்தின் பட்டியலில் இவர் 25வது நபராக இடம் பெற்றுள்ளார். [இடது|thumb|"த பிரிட்ச் ஆன் த ரிவர் க்வாய்" படபிடிப்பின் போது [சந்திரன் இரத்தினம்|சந்திரன் இரத்தினத்துடன் ஹோல்டன்.]]
[thumb|275x275px|[ரானல்ட் ரேகன்|ரொனால்டு ரீகனின் திருமணத்தில் மாப்பிள்ளைத் தோழனாக ஹோல்டன், 1952.]]

## உசாத்துணை

பகுப்பு:ஆங்கில அமெரிக்கர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:1981 இறப்புகள்
பகுப்பு:1918 பிறப்புகள்
அரசு கலை அறிவியல் கல்லூரி, தொண்டாமுத்தூர்

**தொண்டாமுத்தூர் அரசு கலை அறிவியல் கல்லூரி** (*Government Arts and Science College, Thondamuthur*) என்பது தென்னிந்தியாவில், தமிழ்நாட்டின்,  கோயம்புத்தூர் மாவட்டம், தொண்டாமுத்தூரில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி  2017 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக உறுப்புக் கல்லூரி ஆகும்.

## பாடப்பிரிவுகள்
### இளங்கலை
* இளங்கலை ஆங்கிலம்
* இளங்கலை பொருளாதாரம்
* இளநிலை வணிக நிர்வாகம்
* இளங்கலை வணிகவியல் கணினி பயன்பாடு
* இளங்கலை வணிகவியல் தொழில்முறை கணக்குப்பதிவியல்
* இளம் அறிவியல் கணிதம்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

பகுப்பு:கோயம்புத்தூர் மாவட்டத்திலுள்ள அரசினர் கலைக் கல்லூரிகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
விலங்குகள் மற்றும் இயற்கை பாதுகாப்புச் சங்கம்

**விலங்குகள் மற்றும் இயற்கை பாதுகாப்புச் சங்கம்** (*Association for the defense of animals and nature*) என்பது மொரோக்கோ நாட்டில் உள்நாட்டு மற்றும் காட்டு விலங்குகளின் பாதுகாப்பிற்காக அர்ப்பணிக்கப்பட்ட ஓர் அறக்கட்டளையாகும்.
## பின்னணி
மொரோக்கோ நாட்டின் சட்ட திட்டங்களுக்கு உட்பட்டு 2004 ஆம் ஆண்டு விலங்குகள் மற்றும் இயற்கை பாதுகாப்பு சங்கம் அந்நாட்டில் நிறுவப்பட்டது. பல்வேறு விலங்குகள் கடத்தல், விலங்குகளின் மீதான தவறான அணுகுமுறைகள் போன்ற செயல்பாடுகளுக்கான சட்ட ஆதாரங்களை புதுப்பிக்கிறது. விலங்குகள் நலன் பற்றியும் நாய்கள் மற்றும் பூனைகளை பொறுப்பாக தத்தெடுப்பது பற்றியும் பொது மக்களுக்கு இவ்வமைப்பு கற்பிக்கிறது. விலங்குகளை தத்தெடுப்பதற்கு முன்பு விலங்கு தங்குமிடத்தில் இருப்பதைவிட இவ்வமைப்பு வளர்ப்பு விலங்காகப் பராமரிக்கிறது. ஒவ்வொரு விலங்கும் மருத்துவ கவனிப்பைப் பெறுகின்றன, தடுப்பூசிகளைப் பெறுகின்றன. விலங்கு பாதுகாப்பு அமைப்புகளால் தங்குமிட நாய்கள் பராமரிக்கப்படுகின்றன. ஒவ்வொரு ஆண்டும் தங்குமிடங்களில் கொல்லப்படும் ஒவ்வொரு நாய் மற்றும் பூனையையும் பாதுகாக்க போதுமான வீடுகள் உள்ளன.

மாறாக, தெரு நாய்களின் எண்ணிக்கை தற்போது குறைந்து வருவதாக ஆர்வலர் ஒருவர் கூறுகிறார்.

## மேற்கோள்கள்

## புற இணைப்புகள்
* Video. Rabat: we finish the cats well with the death of rats? 
*Fight against rabies: The pilot project on the capture of stray dogs being implemented

பகுப்பு:மொரோக்கோ
அரசு கலை அறிவியல் கல்லூரி, மேட்டுப்பாளையம்

**அரசு கலை அறிவியல் கல்லூரி, மேட்டுப்பாளையம்** (*Government Arts and Science College, Mettupalayam*) என்பது தென்னிந்தியாவில், தமிழ்நாட்டின்,  கோயம்புத்தூர் மாவட்டம், மேட்டுப்பாளையத்தில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி  2016ஆம் ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக இணைவு பெற்ற கல்லூரி ஆகும்.

## பாடப்பிரிவுகள்
### இளங்கலை
* ஆங்கிலம்
* சுற்றுலா மற்றும் பயண மேலாண்மை
* பொருளியல்

### வணிகவியல்
* இளநிலை வணிகவியல்
* இளநிலை வணிகவியல் பட்டயக் கணக்கியல்

### இளநிலை அறிவியல்
* கணிதம்
* கணினி அறிவியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:கோயம்புத்தூர் மாவட்டத்திலுள்ள அரசினர் கலைக் கல்லூரிகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
எசன் தைசி

**எசன்** என்பவர் ஒரு சக்திவாய்ந்த ஒயிரட்டு தைசி ஆவார். இவர் 12 செப்டம்பர் 1453 முதல் 1454ஆம் ஆண்டு வரை வடக்கு யுவான் அரசமரபின் உண்மையான ஆட்சியாளராக இருந்தார். துமு கோட்டை யுத்தத்தில் 1450ஆம் ஆண்டு மிங் சீனாவின் பேரரசர் இங்சோங்கைப் பிடித்ததற்காகவும், மங்கோலியப் பழங்குடியினங்களைக் குறுகிய காலத்திற்கு மீண்டும் ஒருங்கிணைத்ததற்காகவும் இவர் பரவலாக அறியப்படுகிறார். இவரது ஆட்சிக்காலத்தின் போது நான்கு ஒயிரட்டுகள் தங்களது உச்சபட்ச அதிகாரத்தைப் பெற்றிருந்தனர்.  
வலது|thumb|271x271px|எசன் தைசியால் பிடிக்கப்பட்ட இங்சோங் பேரரசர்

## மேலும் காண்க

* துமு நெருக்கடி

## உசாத்துணை

பகுப்பு:மங்கோலியாவின் வரலாறு
பெர்வனேடைல்

**பெர்வனேடைல்** (*Pervanadyl*) என்பது வனேடியம்(V) அயனியின் ஆக்சிநேர்மின் அயனியாகும்.  VO+2 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெளிர் மஞ்சள் நிறத்தில் இந்த அயனி காணப்படுகிறது. இது 0 மற்றும் 2 என்ற காடித்தன்மை மதிப்பிற்கு இடையிலான அமிலக் கரைசல்களில் முதன்மையானது வனேடியம்(V) இன அயனியாகும். மேலும் இதன் உப்புகள் அத்தகைய கரைசல்களில் வனேடியம்(V) ஆக்சைடை புரோட்டானேற்றம் செய்வதன் மூலம் உருவாகின்றன.:

: (*[[Equilibrium constant|K]]*&nbsp;=&nbsp;)

ஒற்றை அமினோபல்கார்பாக்சிலேட்டு ஈந்தணைவியுடன் இந்த அயனி வினையில் ஈடுபட்டு அணைவுச் சேர்மத்தைக் கொடுக்கிறது. or with tridentate Schiff base ligands. 

VO+2/VO2+ ஒடுக்கயேற்ற  இரட்டை வனேடியம் ஒடுக்கயேற்ற மின்கலத்தில் பயன்படுத்தப்படுகிறது. இந்த வெப்பமின் இரட்ட்டையில் நிலையான ஒடுக்கத்திறன் +1.00 வோல்ட்டாகும்.
 
## மேற்கோள்கள்

பகுப்பு:வனேடியம்
பகுப்பு:வனேடியம்(V) சேர்மங்கள்
பகுப்பு:ஆக்சி நேர் மின்னயனிகள்
சிக்கந்தர் குமார்

**சிக்கந்தர் குமார்** (*Sikander Kumar*) என்பவர் இமாச்சல பிரதேச பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் பாஜக உறுப்பினராக இமாச்சலப் பிரதேசத்திலிருந்து இந்திய நாடாளுமன்றத்தின் மேலவையான மாநிலங்களைஉறுப்பினராக உள்ளார். இவர் இமாச்சல பிரதேச பல்கலைக்கழக சிம்லாவின் 26வது துணைவேந்தராக இருந்தார்.

## அரசியல் வாழ்க்கை
2022ஆம் ஆண்டு நடைபெற்ற இந்திய நாடாளுமன்ற மாநிலங்களவை தேர்தலுக்கான இமாச்சல பிரதேச பாஜக வேட்பாளராக இவர் அறிவிக்கப்பட்டார். மார்ச் 22, 2022 அன்று இவர் இமாச்சலப் பிரதேசத்திலிருந்து பாஜக சார்பில் மாநிலங்களவைக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இமாச்சலப் பிரதேச நபர்கள்
பாங்னோன் கொன்யாக்

**பாங்னோன் கொன்யாக்** (*Phangnon Konyak*) நாகலாந்து மாநிலத்தினைச் சார்ந்த இந்திய அரசியல்வாதி ஆவார். இவர் நாகாலாந்தின் பாரதிய ஜனதா மகிளா மோர்ச்சாவின் மாநிலத் தலைவர் ஆவார். இவர் மார்ச் 2022-ல், நாகாலாந்திலிருந்து இந்திய நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்ட முதல் பெண்மணி ஆனார்.

## தனிப்பட்ட வாழ்க்கை
கொன்யாக் திமாபூர் திருச்சிலுவை மேனிலைப் பள்ளியில் தனது பள்ளிப்படிப்பை முடித்தார்.https://www.shethepeople.tv/news/phangnon-konyak-becomes-the-only-nagaland-woman-rajya-sabha-member/  தில்லி பல்கலைக்கழகத்தில் ஆங்கில இலக்கியத்தில் முதுகலைப் பட்டத்தினை 2002ஆம் ஆண்டு பெற்றார். இவர் கல்லூரியில் படிக்கும்போது மாணவர் செயல்பாடு மற்றும் சமூக அமைப்புகளில் ஈடுபட்டுள்ளார்.https://www.hindustantimes.com/india-news/bjps-s-phangnon-konyak-set-to-be-first-woman-from-nagaland-to-enter-rajya-sabha-101647899527387.html

## மேற்கோள்கள்

பகுப்பு:வாழும் மக்கள்
பகுப்பு:நாகாலாந்து அரசியல்வாதிகள்
அரசு மகளிர் கலை அறிவியல் கல்லூரி, புளியகுளம்

**புளியகுளம் அரசு மகளிர் கலை அறிவியல் கல்லூரி** (*Government Arts and Science College for women, puliyakulam*) என்பது தென்னிந்தியாவில், தமிழ்நாட்டின்,  கோயம்புத்தூர் மாவட்டம், புளியகுளத்தில் தமிழக அரசால் நடத்தப்படும் ஒரு மகளிர் கலைக் கல்லூரியாகும். இது கோயம்புத்தூர் பாரதியார் பல்கலைக்கழக உறுப்புக் கல்லூரி ஆகும். இக்கலூரி 2020 ஆம் ஆண்டு துவக்கப்பட்டது.

## பாடப்பிரிவுகள்
### இளங்கலை
* இளங்கலை தமிழ்
* இளங்கலை ஆங்கிலம்
* இளம் அறிவியல் கணிதம்
* இளம் அறிவியல் கணினி அறிவியல்
* இளநிலை வணிகவியல் 

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* கிருட்டிணகிரி மாவட்டத்தில் உள்ள கல்வி நிலையங்கள்

## மேற்கோள்கள்

பகுப்பு:கோயம்புத்தூர் மாவட்டத்திலுள்ள அரசினர் கலைக் கல்லூரிகள்
பகுப்பு:கோயம்புத்தூர் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
ஈவன் மெக்ரேகோர்

**ஈவன் கார்டன் மெக்ரேகோர்** என்பவர் இசுக்காட்லாந்து நாட்டைச் சேர்ந்த ஒரு நடிகராவார். இவர் ஒரு கோல்டன் குளோப் மற்றும் ஒரு எம்மி விருதுகளை வென்றுள்ளார். இவர் ஸ்டார் வார்ஸ், பிளக் காக் டவுன், ஏஞ்சல்ஸ் அண்ட் டெமான்ஸ் மற்றும் பேர்ட்ஸ் ஆஃப் பிரே ஆகிய திரைப்படங்களில் நடித்துள்ளார்.

## ஆரம்ப வாழ்க்கை
இவரது தாய் பெயர் கரோல் டயன். இவரது தாய் ஒரு ஓய்வு பெற்ற ஆசிரியை ஆவார். இவரின் தந்தை பெயர் யாக்கோபு சார்லசு இசுதீவர்டு "ஜிம்" மெக்ரேகோர். அவர் ஒரு ஓய்வு பெற்ற உடற்பயிற்சி ஆசிரியர் ஆவார். இவருக்கு காலின் என்ற ஒரு அண்ணன் உள்ளார். அவர் பிரித்தானிய வான் படையில் வலவராகப் பணியாற்றியுள்ளார். இவரது தாய்மாமன், நடிகர் தெனிசு லாவ்சன் ஆவார்.  
thumb|ஸ்டார் வார்ஸ் திரைப்படத்தில் மெக்ரேகோரின் உடை.
இடது|thumb|2001ஆம் ஆண்டின் கேன்சு திரைப்பட விழாவில் மெக்ரேகோர்.
இடது|thumb|2009ஆம் ஆண்டின் டொராண்டோ சர்வதேச திரைப்பட விழாவில் மெக்ரேகோர்.

## தனிப்பட்ட வாழ்க்கை
இவர் ஈவ் மெவிராகிசு என்ற ஒரு பிரெஞ்சுக் கிரேக்க யூதத் தயாரிப்பு வடிவமைப்பாளரைத் திருமணம் செய்துள்ளார். இவர்களுக்கு நான்கு பெண் குழந்தைகள் உள்ளனர். அதில் இரண்டு பெண் குழந்தைகள் தத்தெடுக்கப்பட்டவர்கள். இவரின் லாங் வே ரவுண்ட் ஆவணக் காணொளியின் படப்பிடிப்பின் போது மங்கோலியாவில் சந்தித்த ஒரு தெருவோரக் குழந்தையும் அதில் ஒன்று.

## உசாத்துணை

பகுப்பு:வாழும் மக்கள்
பகுப்பு:1971 பிறப்புகள்
தோக்கியோ நீர்வழங்கல் வரலாற்று அருங்காட்சியகம்

**தோக்கியோ நீர்வழங்கல் வரலாற்று அருங்காட்சியகம்** (*Tokyo Waterworks Historical Museum*) என்பது சப்பான் நாட்டின் தோக்கியோ நகரத்தில் அமைந்துள்ள ஒரு பொது அருங்காட்சியகமாகும். தோக்கியோவில் நன்னீர் வழங்கல் மற்றும் விநியோகத்தின் வளர்ச்சி குறித்த ஒரு வரலாற்று அருங்காட்சியகமாக இது அமைந்துள்ளது. இந்த அருங்காட்சியகம் 15 ஏப்ரல் 1995 ஆம் ஆண்டு ஏப்ரல் மாதம் 15 அன்று தோக்கியோ நீர்வழங்கல் வரலாற்று அருங்காட்சியகம் திறக்கப்பட்டது. இரண்டு கண்காட்சி தளங்களும், மூன்றாவது தளத்தில் ஒரு நூலகமும் இங்கு அமைக்கப்பட்டுள்ளன. ஓங்கோவில் ஓங்கோ நீர் வழங்கல் நிலையப் பூங்காவிற்கு அடுத்து இந்த அருங்காட்சியகம் உள்ளது. பார்வையாளர்களுக்கு அனுமதி இலவசம்.   

## கண்காட்சிகள்
அருங்காட்சியகத்தில் இரண்டு கண்காட்சி தளங்கள் உள்ளன. எடோ காலத்தில் நகரத்திற்கு நன்னீர் வழங்குவதற்காக கால்வாய்கள் கட்டப்பட்டதை  2 ஆவது தளம் காட்டுகிறது. இத்தளத்தில் பல பழைய மர நீர் குழாய்கள் காட்சிக்கு வைக்கப்பட்டுள்ளன. சப்பானியப் பேரரசின் முதல் அரைக்காலப் பகுதியான மெய்சி காலம் மற்றும் 20 ஆம் நூற்றாண்டில் நீர் அமைப்பின் நவீனமயமாக்கல் போன்றவற்றை 1 ஆவது தளம் காட்டுகிறது. கண்காட்சி சப்பானிய மொழியில் இருந்தாலும் ஒலிக்கோப்பு வழிகாட்டிகள் ஆங்கிலத்தில் இலவசமாகக் கிடைக்கின்றன.

## மேற்கோள்கள்

## புற இணைப்புகள்
*Official website
*Information page at the Tokyo Metropolitan Government Bureau of Waterworks

பகுப்பு:சப்பானிய அருங்காட்சியகங்கள்
கிருஷ்ணா ராவ் (நிர்வாகி)

**கிருஷ்ணா ராவ்** (*Krishna Rao*,இறப்பு 1857) ஒரு இந்திய நிர்வாகி ஆவார். இவர் 1842 முதல் 1843 வரை திருவிதாங்கூரின் பொறுப்பு திவானாகவும், 1846 முதல் 1857 வரை முழு அளவிலான திவானாகவும் பணியாற்றினார். 1857-இல் கிருஷ்ணராவ் இறந்த பிறகு, த. மாதவ ராவ் திருவிதாங்கூர் மகாராஜாவால் திவான் பதவிக்கு தேர்ந்தெடுக்கப்பட்டார்.

## சான்றுகள்

பகுப்பு:1857 இறப்புகள்
கோக் துருக்கியர்கள்

**கோக் துருக்கியர்கள்** என்பவர்கள் நடுக்கால உள் ஆசியாவில் இருந்த துருக்கிய மக்களின் ஒரு நாடோடிக் கூட்டமைப்பு ஆகும். இவர்கள் பூமின் ககான் மற்றும் அவரது மகன்களின் தலைமைத்துவத்தின் கீழ் உரூரன் கானரசுக்கு பிறகு, இப்பகுதியில் முக்கிய சக்தியாக உருவாயினர். முதல் துருக்கிய ககானரசை நிறுவினர். துருக்கிய மக்களின் எதிர்கால புவி வாழிடம், கலாச்சாரம் மற்றும் முதன்மையான நம்பிக்கைகளை உருப்பெறச் செய்த பல நாடோடி அரசமரபுகளில் ஒன்றாக இது திகழ்ந்தது.  
thumb|சோரூன் பூம்பாகர் கல்லறைச் சுவரோவியம், கி. பி. 7ஆம் நூற்றாண்டு, மங்கோலியா.
thumb|கோக் துருக்கியக் குதிரை வீரனின் சுவரோவியம், சோரூன் பூம்பகர் கல்லறை, கி. பி. 7ஆம் நூற்றாண்டு.

## உசாத்துணை

பகுப்பு:சீன மொழி வார்த்தைகளைக் கொண்ட கட்டுரைகள்
வித்யாவினோதினி

***வித்யாவினோதினி***  (Vidyavinodini)  என்பது கொச்சி இராச்சியத்தில்  இருந்த (இப்போது இந்தியாவின் ஒரு பகுதி) திரிச்சூரில் இருந்து வெளியிடப்பட்ட மலையாள மொழி மாத இலக்கிய இதழாகும் .  1889 ஆம் ஆண்டு நவம்பர் மாதத்தில் வெளியிடத் தொடங்கி 1902  ஆம் ஆண்டு மார்ச்சு மாதம் வரை தொடர்ந்து  வெளியிடப்பட்டது. 

## வரலாறு
வித்யாவினோதினி அச்சகம் 1886 ஆம் ஆண்டில் நிறுவப்பட்டது (மலையாள சகாப்தம் 1062). வி.சுந்தரய்யர் & சன்சு உரிமையாளர்களான வி.சுந்தரய்யர் மற்றும் அவரது மகன் விசுவநாதய்யர் ஆகியோரால் இவ்வச்சகம் நடத்தப்பட்டது.  சி.பி.அச்சுத மேனனை ஆசிரியராகவும், விசுவநாதய்யரை மேலாளராகவும் வைத்து 1889 ஆம் ஆண்டு வித்யாவினோதினி இதழைத் தொடங்கினார்கள். ஆரம்பத்தில் இதழ் திருச்சூரில் உள்ள கல்பத்ருமம் அச்சகத்திலும், பின்னர் 1900 ஆம் ஆண்டு முதல் வித்யாவினோதினி அச்சகத்திலும் அச்சிடப்பட்டது.

*வித்யாவினோதினியின்* முதல் இதழ் நவம்பர் 1889 இல் வெளியிடப்பட்டது. மலையாளத்தின் முதல் இதழான *வித்யா விலாசினி*, அந்த நேரத்தில் வெளியிடுவதை நிறுத்தியது.  இது *வித்யாவினோதினிக்கு* விரைவில் அப்பகுதியில் தன்னை ஒரு சக்தியாக நிலைநிறுத்திக் கொள்ள உதவியது.  *வித்யாவினோதினி*  இதழால் ஒரு தசாப்தத்திற்கும் மேலாக கேரளாவின் இலக்கிய, பண்பாட்டு  மற்றும் அறிவியல் துறைகளில் பங்களிக்க முடிந்தது. இந்த இதழ் 150 இதழ்களை (பன்னிரெண்டு ஆண்டுகள் மற்றும் ஆறு இதழ்கள்) வெளியிட்டது. 1902 ஆம் ஆண்டு மார்ச் மாதத்தில்  வெளியீடு நிறுத்தப்பட்டது. இதழ் தன் இறுதி ஆண்டுகளில் அதன் பெயரை *வித்யாவினோதினி வக்தவு* என மாற்றியது.

1898 ஆம் ஆண்டு  சி.பி. அச்சுத மேனன் பதவி விலகிய பிறகு, அப்பு நெடுங்கடி, டி.கே. கிருட்டிண மேனன்,  மற்றும் பள்ளியில் கோபால மேனன் ஆகியோரும் *வித்யாவினோதினியின்* ஆசிரியர்களாகப் பணியாற்றினர்.

வித்யாவினோதினி வெறும் இலக்கிய *இதழ் மட்டுமல்ல.*  மாறாக வரலாறு, கலாச்சாரம், நிதி, விவசாயம் மற்றும் அறிவியல் ஆகிய துறைகளையும்  உள்ளடக்கியிருந்தது. இயற்கை அறிவியலில் நிபுணத்துவம் பெற்ற சி.எசு.கோபால பணிக்கர், *வித்யாவினோதினியின்* முதன்மை அறிவியல் நிருபராக இருந்தார்.  இறுதியாக பள்ளியில் கோபால மேனனுக்குச் சொந்தமான இதழ் மார்ச் 1902 இல் இயங்குவதை நிறுத்தியது. வித்யாவினோதினியின் இடம் கொச்சின் *எச்.எச்.ராமவர்மா* அப்பன் தம்புரான் சொந்தமாக நடத்தி வந்த *ரசிக ரஞ்சினி* என்ற மாத இதழால் நிரப்பப்பட்டது. 

## ட்ரிவியா
மலையாளத்தின் முதல் சிறுகதையான " வசனவிகிருதி " . பிப்ரவரி 1891 ஆம் ஆண்டின்  பிப்ரவரி மாத *வித்யாவினோதினியில் வெளியானது.* (தொகுதி 2 இதழ் 3).

## மேற்கோள்கள்


பகுப்பு:மலையாளம்
பகுப்பு:கேரளம்
பகுப்பு:மலையாள ஊடகங்கள்
பகுப்பு:மலையாள இலக்கியம்
வனேடியம் ஆக்சியிருகுளோரைடு

**வனேடியம் ஆக்சியிருகுளோரைடு** (*Vanadium oxydichloride*) என்பது VOCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வனேடியத்தின் பல ஆக்சிகுளோரைடுகளில் ஒன்றான இது பச்சை நிறத்தில் ஒரு திண்மப் பொருளாகவும் நீருறிஞ்சும் தன்மையோடும் காணப்படுகிறது. வனேடியம் முக்குளோரைடு மற்றும் வனேடியம்(V) ஆக்சைடு ஆகியவற்றை விகிதாச்சார அளவுகளில் சேர்த்து வினைபுரியச் செய்து  வனேடியம் ஆக்சியிருகுளோரைடு தயாரிக்கப்படுகிறது:
:V2O5  +  VOCl3  +  3 VCl3  →  6 VOCl2

எண்முக வனேடியம் மையங்களுடன் குளோரைடு ஈந்தணைவிகள் இரட்டைப்பாலத்தால் இணைக்கப்பட்ட்ட அடுக்குக் கட்டமைப்பை வனேடியம் ஆக்சியிருகுளோரைடு ஏற்றுக் கொள்கிறது. எக்சு கதிர் படிகவியல் ஆய்வுகளும் இதை உறுதிப்படுத்துகின்றன.

## மேற்கோள்கள்

பகுப்பு:வனேடியம்(IV) சேர்மங்கள்
பகுப்பு:ஆக்சி குளோரைடுகள்
பகுப்பு:உலோக ஆலைடுகள்
பெர்கே-குலாகு போர்

**பெர்கே-குலாகு போர்** என்பது தங்க நாடோடிக் கூட்டத்தின் பெர்கே கான் மற்றும் ஈல்கானரசின் குலாகு கான் ஆகிய இரு மங்கோலியத் தலைவர்களுக்கிடையே நடந்த ஒரு போராகும். இப்போர் பெரும்பாலும் 1260களில் காக்கேசிய மலைப் பகுதிகளில், 1258ஆம் ஆண்டின் பகுதாது அழிவிற்குப் பிறகு நடந்தது. இந்தப் போரும் டொலுய் உள்நாட்டுப் போரும் ஒரே சமயத்தில் நடந்தன. டொலுய் உள்நாட்டுப் போரில், மங்கோலியப் பேரரசின் டொலுய் குடும்பத்தைச் சேர்ந்த இரண்டு உறுப்பினர்கள் மோதிக் கொண்டனர். அவர்கள் குப்லாய் கான் மற்றும் அவரது தம்பி அரிக் போகே. இந்த இருவருமே ககான் பட்டத்திற்காக உரிமை கோரினர். குப்லாய் குலாகுவுடன் கூட்டணி வைத்துக் கொண்டார். அதே நேரத்தில் அரிக் போகே பெர்கேயுடன் கூட்டணி வைத்துக்கொண்டார். மோங்கே கானுக்குப் பிறகு புதிய கானைத் தேர்ந்தெடுக்கும் தேர்தலுக்காகக் குலாகு மங்கோலியாவிற்குப் புறப்பட்டார். எனினும், ஐன் ஜலுட் யுத்தத்தில் எகிப்திய அடிமை வம்சத்தவர்களிடம் அடைந்த தோல்வியானது அவரை மத்திய கிழக்குக்கு மீண்டும் வரவைத்தது. எகிப்திய அடிமை வம்சத்தவரின் வெற்றி ஈல்கானரசு மீது படையெடுக்க பெர்கேவிற்கு உத்வேகம் கொடுத்தது. பெர்கே-குலாகு போர், டொலுய் உள்நாட்டுப் போர் மற்றும் அதைத் தொடர்ந்து கய்டு-குப்லாய் போர் ஆகியவை மங்கோலியப் பேரரசின் நான்காவது ககானாகிய மோங்கே கானின் இறப்பிற்குப் பிறகு மங்கோலியப் பேரரசில் ஏற்பட்ட விரிசலில் ஒரு முக்கியத் தருணமாக அமைந்தது.

## மேலும் காண்க
* மங்கோலியப் பேரரசின் பிரித்தல்

## உசாத்துணை

பகுப்பு:தங்க நாடோடிக் கூட்டத்தின் போர்கள்
பகுப்பு:குலாகு கான்
கிப்சாக்குகள்

[thumb|[இலுகன்சுக் நகரம்|இலுகன்சுக்கில் ஒரு 12ஆம் நூற்றாண்டு முன்னோர் கல்வெட்டில் கிப்சாக் சிலை.]]
**கிப்சாக்குகள்** என்பவர்கள் நடுக்காலத்தில் ஐரோவாசியப் புல்வெளியின் பகுதிகளில் இருந்த ஒரு துருக்கிய நாடோடி மக்கள் மற்றும் கூட்டமைப்பு ஆகும். இவர்கள் கிப்சாக் துருக்கியர்கள் அல்லது போலோவிதிசியர்கள் என்றும் அழைக்கப்பட்டனர். இவர்கள் முதன்முதலில் இரண்டாவது துருக்கிய ககானரசின் பகுதியாக 8ஆம் நூற்றாண்டில் குறிப்பிடப்பட்டுள்ளனர். இவர்கள் பெரும்பாலும் அல்த்தாய் பகுதியில் வாழ்ந்திருக்க வேண்டும் என்று கருதப்படுகிறது. பின் வந்த நூற்றாண்டுகளில் பிற பகுதிகளுக்கும் விரிவடைந்தனர். முதலில் கிமேக் கானரசின் பகுதியாகவும், பிறகு குமன்களுடன் இருந்த கூட்டமைப்பின் பகுதியாகவும் விரிவடைந்தனர். கிப்சாக் குழுக்கள் பாண்டிக்-காசுப்பியப் புல்வெளி, சீனா, சிர் தாரியா மற்றும் சைபீரியா ஆகிய பகுதிகளில் காணப்பட்டனர். 13ஆம் நூற்றாண்டின் ஆரம்பத்தில் குமன்-கிப்சாக் கூட்டமைப்பானது மங்கோலியர்களால் வெல்லப்பட்டது.  

## உசாத்துணை

பகுப்பு:கிப்சாக்குகள்
பகுப்பு:ஐரோவாசிய நாடோடிக் குழுக்கள்
பகுப்பு:அற்றுவிட்ட துருக்கிய மக்கள்
வகுப்பறையில் கணினி

வலது|thumb|300x300px| பள்ளிகளில் பெரும்பாலும் கணினி ஆய்வகங்கள் உள்ளன, அவை வெவ்வேறு வகுப்புகள் படிப்பதற்காகவும் ஆராய்ச்சிக்காகவும் பயன்படுகின்றன.
**வகுப்பறையில்** **கணினி** (Computers in the classroom) என்பது , கணினி அறிவியல் கல்வியுடன் பாரம்பரிய கல்விப் பாடத்திட்டத்தை மேம்படுத்த, குறைகளைத் தீர்க்க அல்லது மாற்றுவதற்குப் பயன்படுத்தப்படும் எண்முறை மின்னணுவியலை உள்ளடக்கியது. கணினிகள் எளிதில் அணுகக்கூடியதாகவும், விலை மலிவானதாகவும் மற்றும் சக்திவாய்ந்ததாகவும் மாறியதால், இந்த தொழில்நுட்பத்திற்கான தேவை அதிகரித்துள்ளது, இது வகுப்பறைக்குள் கணினி வளங்களைப் பயன்படுத்துவதற்கு வழிவகுக்கிறது, மேலும் பள்ளிகளில் மாணவர்-கணினி விகிதம் குறைய வழிவகை செய்கிறது.

## வரலாறு

### தோற்றம்
கணினித் தொழில்நுட்ப வளர்ச்சியின் ஆரம்ப காலங்களிலேயே கல்லூரிகள் பெருங்கணினிகளைப் பயன்படுத்தின. தி *அமெரிக்கன் இன்ஸ்டிடியூட் ஃபார் ரிசர்ச்* மூலம் தேசிய அறிவியல் அறக்கட்டளைக்காக நடத்தப்பட்ட கல்விசார் கணினி பயன்பாடு பற்றிய பெரிய அளவிலான ஆய்வு, நாட்டின் பொது உயர்நிலைப் பள்ளிகளில் 13% கணினிகளைப் பயிற்றுவிப்பதற்காகப் பயன்படுத்துகின்றன என்று தெரிவிக்கப்பட்டது.

1975 ஆம் ஆண்டில், ஆப்பிள் நிறுவனம் ஆப்பிள் 1 மாதிரிக் கணினிகளை பள்ளிகளுக்கு நன்கொடையாக வழங்கத் தொடங்கியது, மேலும் மாதிரிச் சட்டங்கள் கல்வி ஆராய்ச்சியில் தங்கள் முந்தைய ஆதிக்கத்தை இழக்கத் தொடங்கின.  இந்த சகாப்தம் முழுவதும் கணினி பயன்பாடு தொடர்ந்து வேகமாக வளர்ந்து வந்தது. 1977 ஆம் ஆண்டில், டார்ட்மவுத் கல்லூரியில் 90% க்கும் அதிகமான மாணவர்கள் தங்கள் கல்லூரி வாழ்க்கையில் ஒரு கட்டத்தில் கணினிகளைப் பயன்படுத்தியதாக மதிப்பிடப்பட்டது. லெக்சிங்டன், மாசசூசெட்ஸ் பள்ளி அமைப்பின் இயக்குநர் வால்டர் கோட்கே, "கணினியைப் பயன்படுத்தாமல் ஒரு மாணவர் கல்வியினை நிறைவு செய்ய முடியும் என்றாலும் அவர் நிச்சயமாக அதைச் செய்ய முயற்சிக்க வேண்டும்" என்று கருத்து தெரிவித்தார்.  1983 ஆம் ஆண்டில், ட்ரெக்சல் பல்கலைக்கழகம் ஒவ்வொரு மாணவருக்கும் மடிக்கணினி தேவையுள்ள முதல் வளாகமாக மாறியது.

## சான்றுகள்


பகுப்பு:கல்வி நுட்பவியல்
கணினி ஆய்வகம்

thumb| நியூயார்க்கில் உள்ள கணினி ஆய்வகம்
**கணினி ஆய்வகம்** (Computer lab) என்பது வரையறுக்கப்பட்ட சமூகத்திற்கு கணினி சேவைகள் வழங்கப்படும் இடமாகும். இவை பொதுவாக பொது நூலகங்கள் மற்றும் கல்வி நிறுவனங்களாக இருக்கலாம்.  பொதுவாக, கணினிகளுக்கான அணுகலைத் தக்கவைக்க பயனர்கள் ஒரு குறிப்பிட்ட பயனர் கொள்கையைப் பின்பற்ற வேண்டும். அதாவது தகவல் பாதுகாப்புகளை சட்ட விரோதமான முறையில் அனுகலில் ஈடுபடக் கூடாது போன்றவை.  கணினி ஆய்வகங்கள் பெரும்பாலும் நேர வரம்புகளுக்கு உட்பட்டவை, இதன் மூலம் பரவலான எண்ணிக்கையில் மக்கள் ஆய்வகத்தைப் பயன்படுத்துவதற்கான வாய்ப்பை வழங்குகிறது. பொதுவாக அணுகலுக்கு தனிப்பட்ட உள்நுழைவு சான்றுகள் தேவைப்படுவது.  இது பயனரின் செயல்பாடுகளைக் கண்காணிக்க நிறுவனங்களை அனுமதிக்கிறது. கணினி ஆய்வகங்களில் உள்ள கணினிகள் பொதுவாக இணைய அணுகல், படிம வருடி மற்றும் கணினி அச்சுப்பொறி பொருத்தப்பட்டிருக்கும் மற்றும் பொதுவாக வரிசைகளில் அமைக்கப்பட்டிருக்கும். இது விரிவுரை அல்லது விளக்கக்காட்சிகளை எளிதாக்குவதற்கும்,  சிறு குழு வேலைகளை எளிதாக்குவதற்கும் வேலை நிலையத்திற்கு ஒத்த பார்வையை வழங்குவதாகும்.  சில கல்வி நிறுவனங்களுக்கு, மாணவர்களின் மடிக்கணினிகளுக்குப் தனியாக கணினி ஆய்வகங்கள் உள்ளன. இருப்பினும், தனிநபர் கணினிகளில் எளிதில் அணுக முடியாத சிறப்பு மென்பொருள் அல்லது வன்பொருள் தேவைப்படும் பயன்பாடுகளில் கணினி ஆய்வகங்கள் பயன்படுகின்றன. 

## ஏற்பாடுகள்

படிமம்:Computers in IB Diploma Programme class in Riga, Latvia.jpg|alt=around the classroom|வகுப்பறையைச் சுற்றி
படிமம்:Conputer lab 2.jpg|alt=arranged in rows|வரிசைகளில் அமைக்கப்பட்டது
படிமம்:PC-LAB-3.jpg|alt=Ring|வட்ட வடிவில்


## மேலும் பார்க்கவும்

* கணினி அறிவியல்
* வகுப்பறையில் கணினிகள்

## சான்றுகள்


## வெளி இணைப்புகள்

* 
பகுப்பு:அறைகள்
பகுப்பு:கல்வி நுட்பவியல்
பகுப்பு:கல்விச் சூழல்
குவிஸ்சிஸ்

**குவிஸ்சிஸ்** (Quizizz) என்பது இந்தியாவின் பெங்களூருவைத் தலைமையிடமாகக் கொண்ட ஓர் இந்தியக் கல்வி மென்பொருள் நிறுவனமாகும், இது மாணவர்கள் ஈடுபடும் விளையாட்டு அடிப்படையிலான ஒரு கற்றல் தளமாகும். இந்த மென்பொருள், வகுப்பு, குழு திட்டப் பணிகள், தேர்விற்கு முந்தைய சோதனை, வளரறி மதிப்பீடு மற்றும் வினாடி வினாக்களில் பயன்படுத்தப்படுகிறது.

## மேலும் பார்க்கவும்

* கல்வி நுட்பவியல்
* கஹூட்!

## சான்றுகள்

## வெளி இணைப்புகள்

* அதிகாரப்பூர்வ இணையப் பக்கம்
பகுப்பு:கல்வி நுட்பவியல்
ஆந்திரூ இலிடில்

**ஆந்திரூ ஆர். இலிடில்** *(Andrew R. Liddle)* (பிறப்பு: 1965 ஜூன் 9)  எடின்பர்கு அரசு வான்காணகத்தில் 2013 இலிருந்து வானியற்பியல் பேராசிரியராகவும் எடின்பர்கு அரசு வானியல் கழக ஆய்வுறுப்பினராகவும் உள்ளார். இவர் பல நூல்களையும் 260 க்கும் மேற்பட்ட ஆய்வுக் கட்டுரைகளையும் வெளியிட்டுள்ளார்.

இவர் கோட்பாட்டு அண்டவியலாளர். இவர் நம் அண்டம் இயல்புகளை புரிந்துகொள்ள அடிப்படை இயற்பியல் விதிகளைப் பயன்கொள்கிறார்.

## ஆராய்ச்சி
இவரது ஆராய்ச்சி அண்டவியலிலும் வானியற்பியலிலும் பல்வேறு களங்களை உள்ளடக்குகிறது. இவர் குறிப்பாக புடவிக் கட்டமைப்பின் தோற்றமும் படிமலர்ச்சியும் பற்றி ஆர்வம் கொண்டுள்ளார். சிறப்பாக,  இவரது ஆர்வம் உப்பல் அண்டவியல் படிமங்களும் நோக்கீட்டு கட்டுத்தளைகளும்  பற்றியும் அண்ட நுண்ணலைப் பின்னணிக்கான இயற்பியல் பற்றியும் கவனம் செலுத்துகிறது, இவரது ஆய்வு இதற்கான அண்டவியல் ஆய்வுக் களங்களாக பால்வெளிக் கொத்துகளைப் பயன்படுத்துகிறது.

இவரது ஆய்வுப் புலங்களாவன:
* புடவிக் கட்டமைப்பின் தோற்றமும் படிமலர்ச்சியும்
* உப்பல் அண்டவியல் படிமங்களும் நோக்கீட்டு கட்டுத்தளைகளும்
* அண்ட நுண்ணலைப் பின்னணிக்கான இயற்பியல்
* புடவியில் கருப்பு ஆற்றல்

இவர் பிளாங்கு செயற்கைக்கோள், கருப்பாற்றல் அளக்கை, XMM பால்வெளிக் கொத்து அளக்கை ஆகிய பல பன்னாட்டு வானியல் ஆய்வுத் திட்டங்களில் பங்கேற்றுள்ளார்.

இவர் எடின்பர்கு அரசு வான்காணகப் பதவிக்கு முன்பு பிரைட்டனில் உள்ள சுசெக்சு பல்கலைக்கழக அண்டவியல் பேராசிரியராக இருந்தார்.

## வெளியீடுகள்
* *புத்தியல் அண்டவியல்உக்கான அறிமுகம்*, 2 ஆம் பதிப்பு  (pbk), 0-470-84834-0 (hbk),
* *அண்ட உப்பலும் பேரளவுக் கட்டமைப்புகளும்*,  (pbk), 0-521-66022-X (hbk),
* *அண்டவியலுக்கான ஆக்சுபோர்டு துணையேடு*,  (pbk),
* * பாழ் அடர்த்தி குற்றலைவு*,  (pbk), 978-0-521-82849-9 (hbk),
* *அண்டவியலில் பாயேசிய முறை*,  (hbk).

## தகைமைகளும் விருதுகளும்
இவர் 2015 இல் எடின்பர்கு அரசு கழக ஆய்வுறுப்பினராக தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* His Personal Webpage
* Andrew R. Liddle's articles on arXiv
* Andrew R. Liddle's theme tree on arxiv.org
* Andrew R. Liddle's papers relevant to High Energy Physics

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய அண்டவியலாளர்கள்
ஆர்த்தர் பிரான்சிசு ஓ டோனல் அலெக்சாந்தர்

**ஆர்த்தர் பிரான்சிசு ஓ டோனெல் அலெக்சாந்தர்** *(Arthur Francis O'Donel Alexander)* (நவம்பர் 9, 1896– சனவரி 29, 1971) ஓர் ஆங்கிலேயப் பயில்நிலை வானியலாளரும் நூலாசிரியரும் ஆவார். இவர் இவரது கீழ்வரும் நூல்களுக்காகப் பெயர்பெற்றவர். *காரிக்கோள் – நோக்கீட்டு, கோட்பாட்டு, கண்டுபிடிப்பு வரலாறு* (1962),  * வருணன்(யுரேனசு) கோள் - நோக்கீட்டு, கோட்பாட்டு, கண்டுபிடிப்பு வரலாறு* (1965). இவை இந்தக் கோள்களின் மிக முந்தைய காலத்தில் இருந்து நூல் வெளியீட்டுக் காலம் வரையிலான நோக்கீட்டு வரலாலாற்றுத் தகவல்களைத் தருகின்றன.

இவர் ஓர் வரலாற்றுப் பயில்வாளர். இரண்டாம் உலகப் போரின் நூறாண்டு கால வரலாற்றை ஆய்வு செய்து முனைவர் பட்டம் பெற்றுள்ளார். இவர் கல்வியியல் ஆட்சியாளர். இவர் தன் ஓய்வின்போது,  யப்பானில் ஆங்கிலம் பயிற்றுவிப்பாளராக பணிபுரிந்துவிட்டு யப்பானில் இருந்து ஐக்கிய இராச்சியத்துக்கு மீண்டதும், பல ஆண்டுகள் இரவு வானத்தை அக்கறையோடு நோக்கிவரலானார்.

## மேற்கோள்கள்


## வெளியிணைப்புகள்
* *Obituary: A. F. O'D Alexander, 1896-1971*, Journal of the British Astronomical Association, Volume 83, pages 353 - 355 (1073)

பகுப்பு:பிரித்தானிய வானியலாளர்கள்
பகுப்பு:1896 பிறப்புகள்
பகுப்பு:1971 இறப்புகள்
பகுப்பு:ஆங்கிலேய வானியலாளர்கள்
ஆர்த்தர் சுட்டான்லி வில்லியம்சு

**ஆர்த்தர் சுட்டான்லி வில்லியம்சு** *(Arthur Stanley Williams)* (1861,  பிரிட்டன் – 21 நவம்பர் 1938) ஓர் ஆங்கிலேயப் பயில்நிலை வானியலாளரும் வழக்குரைஞரும் ஆவார். இவர் கோள்களைத் தொலைநோக்கி வழி நோக்கீடு செய்வதில் ஆர்வத்தோடு பங்கேற்றார். இவர் படகோட்டம் சார்ந்த சாலஞ்சர் கோப்பையை 1920 இல் வெல்வதில் முனைவு காட்டினார். 

## கோளாய்வுப் பணிகள்
புவி நடுவரையில் உள்ள ஒரு மலையில் தனது 6.5 அங்குல ஒளித்தெறிப்புவகைத் தொலைநோக்கியைப் பயன்படுத்திக் கோளாய்வுப் பணிகள் அனைத்தையும் மேற்கொண்டார். இவர் 1896 இல் "பல்வேறு அகலாங்குகளில் வியாழனின் மேற்பரப்பு பொருள்நகர்வு" எனும் கோளியலில் பெருந்தாக்கம் விளைவித்த ஆய்வுக் கட்டுரை ஒன்றை வெளியிட்டார் இவரது பணி வியாழனை முறையாக நோக்கீடு செய்யும் முயற்சிகளுக்கு வலுவூட்டியது. இவர் 1898 இல் வியாழனின் முகில் பாணிகளை (அவற்றின் பட்டைகளையும் வட்டாரங்களையும்) விவரிக்கும் மிகப் புதிய முறைகளைக் கண்டுபிடித்தார். இவர் நடுவண் அகலாங்கின் கடப்பைப் பயன்படுத்தி, நெட்டாங்கு மேற்பரப்புக் கூறுபாடுகளைத் தீர்மானிக்கும் முறையைக் கண்டறிந்து அதைப் பயன்படுத்துவதற்காக மிகவும் போராடினார்.

இவர் 1899 இல்  " வியாழனின் நடுவரைப் பட்டைகளின் வண்ணங்களில் ஏற்படும் பருவமுறை(அலைவுநேர) வேறுபாடுகள்" எனும் கோளியலில் மிகவும் பெருந்தாக்கத்தை விளைவித்த ஆய்வுக் கட்டுரையொன்றையும் வெளியிட்டார்.

இவர் காரிக்கோளின் பொட்டுகளை நோக்கினார். இவர் செவ்வாயில் கால்வாய்கள் எனப்படும் கோட்டுவடிவக் கூறுபாடுகளை கண்டார். இவை மிக முன்பாகவே பொய்த்தோற்றங்கள் என உரைத்த இயூகின் மைக்கேல் அந்தோன்லாடியிடம் ஒப்புக்கொண்டார்.

## தகைமைகளும் விருதுகளும்
இவர் 1994 இல் அரசு வானியல் கழக ஆய்வுறுப்பினர் ஆனார். இவருக்கு 1923 இல் ஜாக்சன் குவில்ட் பதக்கம் வழங்கப்பட்டது.

வில்லியம் நிலாக் குழிப்பள்ளமும் செவ்வாய் மொத்தல் பள்ளம் ஒன்றும் இவரது நினைவாகப் பெயரிடப்பட்டுள்ளது are named in his honor.

## மேற்கோள்கள்

## வெளி இணைப்புகள்
### நினைவேந்தல்
*'''MNRAS 99''' (1939) 313

பகுப்பு:1861 பிறப்புகள்
பகுப்பு:1938 இறப்புகள்
பகுப்பு:ஆங்கிலேய வானியலாளர்கள்
பகுப்பு:பிரித்தானிய வானியலாளர்கள்
பகுப்பு:கோள் அறிவியலாளர்கள்
சைமன் எஃப். கிரீன்

**சைமன் எஃப். கிரீன்** *(Simon F. Green)* (பிறப்பு: 1959) ஒரு பிரித்தானிய வானியலாளரும் கோள் அறிவியலாளரும் ஆவார். இவர் திறந்தவெளிப் பல்கலைக்கழகத்தில் கோள், விண்வெளி அறிவியலில் முதுநிலை விரிவுரையாளராக இருக்கிறார். இவரது சிறப்பு புலமைத் துறை சிறுகோள்களையும் நெப்டியூன் கடப்புப் பொருள்களையும் உள்ளடக்கியதாகும். இவர் வேகமாக இயங்கும் பொருள்களைக் கண்டறிய, இராசு(IRAS) செயற்கைக் கோளிl பலகாலம் பணிபுரிந்துள்ளார். இவர் 1983 இல், ஜான் கே, தேவீசுடன் இணைந்து அபொல்லோ சிறுகோளான 3200 பேத்தான் சிறுகோளைக் கண்டுபிடித்தார்.

9831 சைமன்கிரீன் இவரது நினைவாகப் பெயரிடப்பட்டது.

## மேற்கோள்கள்
*PSSRI staff profile

## குறிப்புகள்


பகுப்பு:1959 பிறப்புகள்
பகுப்பு:வாழும் மக்கள்
பகுப்பு:பிரித்தானிய வானியலாளர்கள்
பகுப்பு:கோள் அறிவியலாளர்கள்
சாமுவேல் ஆர்த்தர் சவுண்டர்

**சாமுவேல் ஆர்த்தர் சவுண்டர்** *(Samuel Arthur Saunder)* (1852 – திசம்பர் 8, 1912) ஒரு பிரித்தானியக் கணிதவியலாளரும் நிலாவரைவியலாளரும் ஆவார். இவர் பெர்க்சயரில் உள்ள வெல்லிங்டன் கல்லூரியில் கல்வி பயிற்றுவித்து வந்துள்ளார். இவர் 1894 இல் அரசு வானியல் கழக ஆய்வுறுப்பினர் ஆனார். இவர்1908 இல் பொதுமக்களுக்கு வானியலில் உரையாற்றும் கிரெழ்சாம் வானியல் பேராசிரியராக பணியமர்த்தப்பட்டார்.

சவுண்டர் தான் ஒளிப்படத்தினை முதன்முதலில் பயன்படுத்தி முக்கோண அளக்கை முறையில் நிலாவின் கூறுபாடுகளை வரைந்தவர் ஆவார்.இவர் 20 ஆம் நூறாண்டின் தொடக்கத்தில் நிலாப் பெயரீடுகளின் குழப்பமான நிலையைச் சுட்டிக் காட்டி, நிலாவின் கூறுபாடுகளை குறிக்கும் பெயரீடுகளைச் செந்தரப்படுத்தினார்.சவுண்டர் நிலாக் குழிப்பள்ளம் 1935 இல் இவரது நினைவாகப் பெயரிடப்பட்டது 1935.  

## மேற்கோள்கள்

பகுப்பு:1852 பிறப்புகள்
பகுப்பு:1912 இறப்புகள்
பகுப்பு:பிரித்தானிய வானியலாளர்கள்
பகுப்பு:பிரித்தானியக் கணிதவியலாளர்கள்
இராபெர்ட் ஆலைன்

**இராபெர்ட் ஆலைன்** *(Robert Alaine)* (அண். 1576) இங்கிலாந்து அரசி முதலாம் எலிசபெத் காலத்தில் ஒரு நிலக்கிழாரிடம் அலுவலராகப் பணிபுரிந்தவர். இவரது வானியல் கருவிகளைப் பற்றிய விரிவான நூலாகிய, *ஆலைனின் வானியல்* மிகவும் பெயர்பெற்றதாகும். இந்நூல் இன்றும் கேம்பிரிட்ஜ் டிரினிட்டி கல்லூரி நூலகத்தில் பேணிக் காக்கப்படுகிறது. இந்த நூல் இந்நூலகத்துக்குச் சர் எடுவார்டு சுட்டன்கோப்பால் வழங்கப்பட்டுள்ளது.

## மேற்கோள்கள்

பகுப்பு:பிரித்தானிய அறிவியல் எழுத்தாளர்கள்
பகுப்பு:ஆங்கிலேய வானியலாளர்கள்
பகுப்பு:பிரித்தானிய வானியலாளர்கள்
பகுப்பு:ஆங்கிலேய வானியலாளர்கள்
உலோமாமி சிவப்பு கொலாபசு

**உலோமாமி சிவப்பு கொலாபசு** (*பிலியோகொலோபசு பார்மெந்திரி*) என்பது மத்திய ஆபிரிக்காவில் காணப்படும் சிவப்பு கொலோபசுக் குரங்குச் சிற்றினமாகும். இது வரலாற்று ரீதியாக மத்திய ஆப்பிரிக்க சிவப்பு கோலோபசின் துணையினமாகக் கருதப்படுகிறது (பி*. போயை*). ஆனால் சமீபத்திய வகைப்பாட்டியல் ஆய்வுகள் இதை ஒரு தனிச் சிற்றினமாகக் கருதுகின்றன.

மத்திய காங்கோ மக்களாட்சிக் குடியரசில் உள்ள உலோமாமி ஆற்றிற்கும் உலுவாலாபா ஆற்றுக்கும் இடையே உள்ள தாழ் நில வெப்பமண்டல மழைக்காடுகளில் உலோமாமி சிவப்பு கோலொபசு வரையறுக்கப்பட்ட வரம்பைக் கொண்டுள்ளது. இதன் வரம்பு தெற்கே உருய்கி ஆறு மற்றும் உலுடங்கா ஆறு வரை நீண்டுள்ளது. இது இலைகள், பழங்கள், பூக்கள், மொட்டுகள் மற்றும் விதைகளை உண்ணும். ஆண் குரங்குகளின் எடை சுமார்    மற்றும் பெண் குரங்குகளின் எடை சுமார் .

## மேற்கோள்கள்

பகுப்பு:காங்கோ மக்களாட்சிக் குடியரசின் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அங்கோலா வானம்பாடி

**அங்கோலா வானம்பாடி** (Angolan lark)(*மிராப்ரா அங்கோலென்சிசு*) அல்லது **அங்கோலா புதர் வானம்பாடி** என்பது தெற்கு மற்றும் மத்திய ஆபிரிக்காவில் காணப்படும் அலாடிடே குடும்பத்தில் உள்ள லார்க் சிற்றினமாகும்.

## வகைப்பாட்டியல்

### துணையினங்கள்
மூன்று துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. அவை:

* *மி. அ. மருன்ஜெனிசு*- ஹால், பிபி, 1958 : தென்கிழக்கு காங்கோ மக்களாட்சிக் குடியரசு மற்றும் தென்மேற்கு தான்சானியா
* *மி. அ. அன்கோலென்சிசு* - பார்போசா டுயு போகேஜ், 1880 : வடக்கு, மேற்கு மற்றும் மத்திய அங்கோலா வரை
* *மி. அ. அன்டோனி* - ஹால், பிபி, 1958 : கிழக்கு அங்கோலா முதல் காங்கோ மக்களாட்சிக் குடியரசு மற்றும் வடமேற்கு சாம்பியா வரை

## பரவலும் வாழிடமும்
அங்கோலா வானம்பாடியின் வரம்பு கணிசமானது, மேலும் அங்கோலா, காங்கோ மக்களாட்சிக் குடியரசு, தான்சானியா மற்றும் சாம்பியாவில் காணப்படுகிறது. இது சுமார் 170,000 சதுர கி.மீ பரப்பளவைக் கொண்டதாக மதிப்பிடப்பட்டுள்ளது. இதன் இயற் வாழ்விடங்கள் அயன அயல் மண்டலம் அல்லது வெப்பமண்டல உலர், அல்லது பருவகால ஈரமான, தாழ் நில புல்வெளி ஆகும்.

## மேற்கோள்கள்

## வெளி இணைப்புகள்

* 

பகுப்பு:அங்கோலாவின் விலங்குகள்
மைக்கேல் ஜான் திசுனே

**மைக்கேல் ஜான் திசுனே** *(Michael John Disney)* அல்லது *(Mike Disney)*(பிறப்பு: பிரிசுட்டல், இங்கிலாந்து, 1937 அக்தோபர், 7) ஒரு பிரித்தானிய வானியற்பியலாளர் ஆவர். இவர் 1969 இல் நண்டுத் துடிமீனின் ஒளியியல் உறுப்பைக் கண்டுபிடித்தார். இக்கண்டுபிடிப்பில் ஜான் கோக்கும் இவரோடு இணைந்திருந்தார். இதுவே முதலில் நோக்கிய ஒளியியல் துடிமீனாகும்.

மேலும், இவர் தாழ்பரப்புப் பொலிவு பால்வெளிகளைக் கண்டுபிடித்த முன்னோடிகளில் ஒருவராவார்.

திசுனே தான் ஓய்வு 2005 ஆம் ஆண்டு வரை கார்டிப் பல்கலைக்கழகத்தில் பேராசிரியராக இருந்தார்.இவர் அண்ட உப்பல் கோட்பாட்டை நேரடியாக எதிர்த்த திறனாய்வாளர் ஆவார்.

இவர் 'தூய்மையற்ற கணிதவியல்' எனும் சிரிப்புமூட்டும் சிறுகதையை ஆலன் உரைட் உடன் இணைந்து எழுதியுள்ளார்.

## மேற்கோள்கள்

## வெளி இணைப்புகள்
*Cardiff University's School of Physics and Astronomy
* Mike Disney's homepage
* Oral History interview transcript with Michael Disney 19 February 1976, American Institute of Physics, Niels Bohr Library and Archives

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய அண்டவியலாளர்கள்
பிராங்கு யாபிரிசுகி

**பிராங்கு யாபிரிசுகி** *(Frank Zabriskie)* ஓர் இசுக்காட்டிய வானியலாளர் ஆவார். இவர் 1962 இல் அமெரிக்க அறிவியல் மேம்பாட்டுக் கழக ஆய்வுறுப்பினராக தேர்ந்தெடுக்கப்பட்டார்.

## மேற்கோள்கள்

பகுப்பு:இசுக்காட்லாந்து வானியலாளர்கள்
பகுப்பு:வாழும் மக்கள்
பகுப்பு:பிரித்தானிய வானியலாளர்கள்
எடுவார்டு பால் நோபெல்

**எடுவார்டு பால் நோபெல்** *(Edward Ball Knobel)* (21 அக்தோபர் 1841 &ndash; 25 ஜூலை 1930) ஓர் இங்கிலாந்து வணிகரும் பயில்நிலை வானியலாளரும் அவார்.  இவர் இங்கிலாந்தில் இலண்டன் மாநகரில் பிறந்தார்.

இவர் சட்டப் படிப்பில் முதலில் சேர்ந்துள்ளர். அனல், இவரது புவியியல் ஆர்வம் அரசு சுரங்கப் பள்ளிக்கு(இப்போது இது இம்பீரியல் கல்லூரி, இலண்டன்) 1861 இல் மாறவைத்துள்ளது.இவர்1862 இல் மறுபடியும் தன் வாழ்க்கைப்பணியை மாற்றிக் கொண்டார். இவர் தேறல் வடிப்புத் துறையில் பகுமுறை வேதியியலாளராக பர்ட்டனில் உள்ள பாசு(பீர்) பாசு குழுமத்தில் வேலை செய்யத் தொடங்கினார். இவர் அங்கு மேலாளராகவும் முதன்மை தேறல்வடிப்பாளராகவும் பதவி உயர்வு பெற்றுள்ளார். பிறகு, இவர் 1875 இல் பாக்கிங்கில் அமைந்த  சாமுவேல் கோர்ட்டவுல்டு தொழிலகத்தின் பட்டு ஆலை மேலாளரானார். இவரது இறுதி பதவி இல்போர்டு ஒளிப்படக் குழுமத்தில் அமைந்தது.

இவர் 1872 இல் தன் வானியல் ஆர்வத்தை நிறைவு செய்ய, 8.5 அங்குல ஒளித்தெறிப்புவகைத் தொலைநோக்கியை வாங்கியுள்ளார்.இவர் 1875 இல் விண்மீன் அட்டவணைகளின் காலநிரலை வெளியிடத் தொடங்கிய பணி,, தொடக்கநிலை அராபிய வானியலாளர்களை பற்றியும் அரபு, பாரசீக மொழிகளைப் பற்றியும் படிக்கவைத்தது. இவர் 1879 இல் உலூக் பெக்கின் கைப்படியாக இருந்த பாரசீக அட்டணையை மொழிபெயர்த்து வெளியிட்டார்.இவர் பிறகு, கிரேக்க, அரபிய, இலத்தீன மொழிகளில் உள்ள அனைத்து வளங்களையும் பயன்படுத்தி,  புதிய விண்மீன் அட்டவணையை ஆல்மகெசுட்டு எனும் பெயரில் உருவாக்கி வெளியிட்டார். இவர் 1915 இல் சி. எச். எஃப். பீட்டர்சுடன் இணைந்து நெடுங்காலத்துக்குப் வேலை செய்து இறுதியாகத் தொகுத்த பதிப்பை வெளியிட்டார். இவர் பிரித்தானிய வானியல் கழகத்திலும்(1892–1893)   அரசு வானியல் கழகத்திலும் (1900–1901) தலைவராக இருந்துள்ளார்.  

செவ்வாய்க் கோளின் ஒரு மொத்தல் குழிப்பள்ளம் இவரது நினைவாகப் பெயரிடப்பட்டுள்ளது.

## மேற்கோள்கள்

* 

பகுப்பு:1841 பிறப்புகள்
பகுப்பு:1930 இறப்புகள்
பகுப்பு:பிரித்தானிய வானியலாளர்கள்
பகுப்பு:ஆங்கிலேய வானியலாளர்கள்
தவே கிரீன்

**தவே கிரீன்** *(Dave Green)* (பிறப்பு: 1959)  ஐக்கிய இராச்சியத்திலுள்ள கேம்பிரிட்ஜ் நகர கேவண்டிழ்சு ஆய்வக வானியற்பியலாளரும் கேம்பிரிட்ஜ் பல்கலைக்கழக முதுநிலை விரிவுரையாளரும் ஆவார். இவர் சர்ச்சில் கல்லூரி ஆய்வுறுப்பினரும் இயற்பியல் ஆய்வு இயக்குநரும் ஆவார். இவர் விண்மீன்களின் மீவெடிப்பு எச்சங்களைப் பற்றிய ஆய்வில் கவனத்தைக் குவிக்கிறார்; இந்த ஆய்வில்G1.9+0.3 மீவெடிப்பு ஆய்வும் இதுவரை கண்டறியாத மிக இளைய பால்வெளி மீவெடிப்பு எச்ச ஆய்வும் அடங்கும். இவர்  எஃப். இரிச்சர்டு சுட்டீவென்சனுடன் இணைந்து வரலாற்றியலான மீவிண்மீன் வெடிப்பு குறித்த நூலொன்றை எழுதியுள்ளார்.

## பொழுதுபோக்கு
இவர் படகுபயிற்சி, துடுப்பாட்டம், வலைப்பந்தாட்டம் ஆகிய விளையாட்டுகளில் ஆர்வமுள்ளவர்.

## மேற்கோள்கள்

## வெளி இணைப்புகள்
* Dave Green's homepage
* Dave Green's "Other Homepage"
* *[https://web.archive.org/web/20060212084616/http://www.cam.net.uk/home/DaveGreen/hsn.html Historical Supernovae and Their Remnants]* by D.A. Green and F.R. Stephenson
* Dave Green Facts

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய வானியலாளர்கள்
தங்கன் வால்டிரோன்

**ஜே. தங்கன் வால்டிரோன்** *(J. Duncan Waldron)* ஓர் இசுகாட்லாந்து கோளரங்க வானியலாளரும் ஒளிப்படவியலாளரும் இரு சிறுகோள்களின் கண்டுபிடிப்பாளரும் ஆவார்.

இவர் இசுக்காட்லாந்தில் உள்ள கிளாசுக்கோ நகரத்தில் பிறந்தார். இவர் முதலில் எடின்பர்கு (பல்கலைக்கழக) அரசு வான்காணகத்தின் வானியல் ஒளிப்படத் தட்டுகளை உயர்தரத்தோடு மீளாக்கம் செய்வதில் ஈடுபட்டார். இவர் 1086 அக்தோபர் 19 இல் 3753 குரூயித்னே எனும் சிறுகோளைச் சைடிங் சுப்பிரிங் வான்காணகத்தில் ஐக்கிய இராச்சிய இசுக்கிமிடு தொலைநோக்கிவழி பணிசெய்யும்போது கண்டுபிடித்துள்ளார். பின்னர், 1986 நவம்பர் 21 இல் 5577 பிரீசுட்டிலி எனும் சிறுகோளையும் கண்டுபிடித்தார்.

இவர் முதலில் 1995 இல், வான்காணகத்துக்கான இலக்கவியல் ஒளிப்பட முறைக்கு முதன்முதலாக முன்முயற்சி மேற்கொண்டபோது பெய்ண்ட் இழ்சாப் புரோ( Paint Shop Pro) எனும் கணினி ஒளிப்பட முறைக்கு அறிமுகமாகி உள்ளார். இந்தக் கணினி மென்பொருள் ஒளிப்படங்களின் ஓவியத்துக்கு வண்ணந்தீட்டும் பணிக்கு பன்னிறக் கலவைகளை இழைக்க உதவியதால் மிகுந்த ஆர்வத்தைத் தந்துள்ளது.  இவரும் இவரது குடும்பமும் 1998 இல்  ஆத்திரேலியாவில் உள்ள நியூ சவுத் வேல்சுக்கு இடம்பெயர்ந்துள்ளது.

## குறிப்புகள்

## வெளி இணைப்புகள்
* Duncan Waldron at Redbubble
* Farewell to Duncan Waldron

பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
பகுப்பு:இசுக்காட்லாந்து வானியலாளர்கள்
பகுப்பு:பிரித்தானிய வானியலாளர்கள்
கய்டு

**கய்டு** என்பவர் மங்கோலியக் ககான் ஒக்தாயியின் பேரன் ஆவார். மங்கோலியப் பேரரசின் ஒரு பிரிவான சகதாயி கானரசின் நடைமுறைப்படி உண்மையான ஆட்சியாளராக இருந்தார். இவர் சிஞ்சியாங் மற்றும் நடு ஆசியாவின் பகுதிகளை 13ஆம் நூற்றாண்டின் போது ஆண்டு வந்தார். இவர் யுவான் அரசமரபைத் தோற்றுவித்த குப்லாயை எதிர்த்து ஆட்சி நடத்தினார். நடுக்கால வரலாற்றாளர்கள் அடிக்கடி கதானைக் கய்டு எனத் தவறாக மொழிபெயர்ப்புச் செய்துள்ளனர். இதன் காரணமாகக் கய்டு இலெக்னிகா யுத்தத்தில் பங்கெடுத்தார் எனத் தவறாகக் குறிப்பிடப்படுகிறது. ஆனால் கதான் என்பவர் குயுக்கின் தம்பி ஆவார். கய்டுவுக்கு உறவினர் ஆவார்.
வலது|thumb|சிஞ்சியாங்கின் எங்கி நகரத்தின் நடுவில் ஓடும் கய்டு ஆறு.

## மேலும் காண்க

* மங்கோலியப் பேரரசின் பிரித்தல்

## உசாத்துணை

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:13ஆம் நூற்றாண்டு மங்கோலிய ஆட்சியாளர்கள்
ஜான் டி. கிளெய்னா

**ஜான் டி. கிளெய்னா** *(Jan T. Kleyna)*   ஓர் அவாய் பல்கலைக்கழகத்தின் வானியல் நிறுவனத்தில் முதுமுனைவர் பட்டம் பெறப்படிக்கும் ஆய்வாளர் ஆவார்.  இவரது ஆர்வம் பால்வெளி இயங்கியலில் முனைந்துள்ளது. இவர் கோள்சார் இயங்குபொருட்களின் கண்டுபிடிப்புக்கான முறைகளை உருவாக்க முனைந்தார் குறிப்பாக, வியாழனின் நிலாக்களைக் கண்டறியும் முறைகளில் ஈடுபட்டார்.  இவர் பல காரிக்கோளின் நிலாக்களைக் கண்டுபிடித்துள்ளார்.

## மேற்கோள்கள்

பகுப்பு:பிரித்தானிய வானியலாளர்கள்
பகுப்பு:வாழும் மக்கள்
பகுப்பு:சிறுகோள் கண்டுபிடிப்பாளர்கள்
துகா தைமூர்

**துகா தைமூர்** என்பவர் சூச்சியின் 13வது மகன் ஆவார். இவர் சூச்சியின் கடைசி மகனாக இருந்திருக்கவும் வாய்ப்புள்ளது. இவர் செங்கிஸ் கானின் பேரன் ஆவார். இவர் படு மற்றும் பெர்கே கானின் தம்பி ஆவார். இவரது அண்ணன்கள் தங்க நாடோடிக் கூட்டத்தின் கான்களாகப் பதவி வகித்தனர்.

## உசாத்துணை

பகுப்பு:செங்கிஸ் கான் வம்சாவளியினர்
பள்ளி நூலகம்

**பள்ளி நூலகம்** (school library) அல்லது பள்ளி நூலக ஊடக மையம் என்பது பள்ளிக்குள் இருக்கும் ஒரு நூலகமாகும், இதனை மாணவர்கள், ஊழியர்கள் , பொதுமக்கள் அல்லது  பெற்றோர்கள் பல்வேறு தகவல்களுக்காக அனுகலாம். பள்ளி நூலக ஊடக மையத்தின் குறிக்கோள், பள்ளிச் சமூகத்தின் அனைத்து உறுப்பினர்களுக்கும் "நூல்கள் மற்றும் வாசித்தல், தகவல் மற்றும் தகவல் தொழில்நுட்பம் ஆகியனவற்றில் அனைவருக்கும் சமமான அணுகலை உறுதி செய்வதாகும்".  பள்ளி நூலக ஊடக மையம் அனைத்து வகையான ஊடகங்களையும் பயன்படுத்துகிறது. தானியங்கி முறையில் இயங்குகிறது, மேலும் தகவல் சேகரிப்பதற்காக இணையத்தையும் புத்தகங்களையும் பயன்படுத்துகிறது.  பள்ளி நூலகங்கள் பொது நூலகங்களிலிருந்து வேறுபட்டவை, ஏனெனில் அவை "பள்ளியின் பாடத்திட்டத்தை ஆதரிக்கும், விரிவுபடுத்தும் மற்றும் தனிப்பயனாக்கும் கற்றல் சார்ந்த ஆய்வகங்களாகவே செயல்படுகின்றன. பள்ளி நூலகம் பள்ளியில் பயன்படுத்தப்படும் அனைத்து பொருட்களுக்கும் மையமாகவும் ஒருங்கிணைப்பு முகவராகவும் செயல்படுகிறது." 

அமெரிக்காவின் 19 மாநிலங்கள் மற்றும் ஒரு கனேடிய மாகாணத்தில் மேற்கொள்ளப்பட்ட 60 க்கும் மேற்பட்ட ஆய்வுகள் மூலம் பள்ளி நூலகங்கள் மாணவர்களின் சாதனைகளில் நேர்மறையான தாக்கத்தை ஏற்படுத்துகின்றன என்பதை ஆராய்ச்சியாளர்கள் நிரூபித்துள்ளனர். இந்த ஆய்வுகளின் முக்கிய கண்டுபிடிப்பு என்னவென்றால், தகுதிவாய்ந்த பள்ளி நூலக ஊடக நிபுணருடன் கூடிய  பள்ளி நூலக ஊடகத் திட்டத்தை அணுகக்கூடிய மாணவர்கள் சமூக மற்றும் பொருளாதார அளவில் பின்தங்கி இருந்த போதிலும் வாசித்தல் மதிப்பீடுகளில் சிறப்பான திறனைப் பெற்றிருந்தனர். ஓஹியோவில்  நடத்தப்பட்ட ஓர் ஆய்வில், கணக்கெடுக்கப்பட்ட மாணவர்களில் 99.4% தங்கள் பள்ளி நூலகர்கள் மற்றும் பள்ளி நூலக ஊடக நிகழ்ச்சிகள் பள்ளித் தேர்வில் வெற்றிபெற உதவியது என்று நம்பினர். 

## பள்ளி நூலகத்தின் பணியாளர்கள்
பல பள்ளிகளின், பள்ளி நூலகங்களில் நூலகர்கள், ஆசிரியர்-நூலக வல்லுநர்கள் அல்லது குறிப்பிட்ட நூலக அறிவியல் பட்டம் பெற்ற பள்ளி நூலக ஊடக வல்லுநர்கள் அல்லது ஊடக ஒருங்கிணைப்பாளர்கள் ஆகியோர் பணிபுரிகின்றனர். சில அதிகார வரம்புகளில் அங்கு பணிபுரிவதற்கு, பள்ளி நூலகர்கள் குறிப்பிட்ட சான்றிதழ் மற்றும்/அல்லது கற்பித்தல் சான்றிதழைக் கொண்டிருக்க வேண்டும். 

## குறிப்புகள் மற்றும் சான்றுகள்


## வெளி இணைப்புகள்

* யுனெஸ்கோ பள்ளி நூலக அறிக்கை
* பள்ளி நூலகர்களின் அமெரிக்க சங்கம்
* பள்ளி நூலக இதழ்
* பள்ளி நூலக ஊடகச் செயல்பாடுகள் 
* பள்ளி நூலகங்களுக்கான ஆதாரங்கள்
* மெய்நிகர் கற்றல் வள மையம்
* தி ஹப்: தரமான பள்ளி நூலகங்களுக்கான பிரச்சாரம்
* ஆஸ்திரேலிய பள்ளி நூலக சங்கம்
* போர்ச்சுகீஸ் ஆன்லைன் பள்ளி நூலகங்களின் பட்டியல்களின் அடைவு
பகுப்பு:பள்ளிகள்
பகுப்பு:கல்விச் சூழல்
அசுரத் பீபி கமல்

**அசுரத் பீபி கமல்** (*Hazrat Bibi Kamal*) என்பவர் முதல் இந்தியப் பெண் இசுலாமிய போதகர் ஆவார். பீபி அதியா என்பது இவருடைய இயற்பெயராகும். பீபி கமால் மக்பரா என்று அழைக்கப்படும் அசுரத் பீபி கமலின் கல்லறை பீகார் மாநிலத்தின் காகோ நகரத்தில் அமைந்துள்ளாது. தியானத்தால் உண்மையையும் பரம்பொருளையும் காணலாம் என்ற நம்பிக்கையை கொண்ட சூபித்துவவாதியான  மக்தூம் சர்புதீன் அகமது யாக்யா மனேரியின் தாய்வழி அத்தையே அசுரத் பீபி கமல் எனவும் நம்பப்படுகிறது.

மனநலம் குன்றிய மற்றும் குணப்படுத்த முடியாத நோய்களை குணப்படுத்தும் மாய சக்தி பீபி கமால் மக்பராவில்  இருப்பதாக பக்தர்கள் நம்புகின்றனர். மாவட்ட தலைமையகத்திலிருந்து 7 கிலோமீட்டர் தொலைவில் இந்த தர்கா அமைந்துள்ளது.
## மேற்கோள்கள்

பகுப்பு:பீகார் நபர்கள்
பகுப்பு:இசுலாமிய அறிஞர்கள்
உலூத்விக் வில்கெல்ம் பெக்கர்

**உலூத்விக் வில்கெல்ம் எமில் எர்னெசுட்டு பெக்கர்** *(Ludwig Wilhelm Emil Ernst Becker)* (1860 – 1947)  1935 முதல் தன் ஓய்வு காலம் வரை கிளாசுக்கோ பல்கலைக்கழக இரேஜியசு வானியல் பேராசிரியரும் எடின்பர்கு அரசு வானியல் கழக ஆய்வுறுப்பினரும் ஆவார்.

## வாழ்க்கை
செருமனியில் பிறந்த பெக்கர் பான் பல்கலைக்கழகத்தில் கல்வி பயின்றார். இர்ண்டு ஆண்டுகளுக்குப் பிறகு பெர்லின் வான்காணகத்தில் உத்வியாளராகச் சேர்ந்தார். கிராவ்போர்டு, பால்காரெசு குறுநில மன்னர் இவரை 1995 இல்  அபர்தீன் அருகில் உள்ள துனெச்டு நகரப்  பெரிய தனியார் வான்காணகத்துக்குப் பொறுப்பேற்க வைத்தார். அந்த நிறுவனம் 1888 இலையுதிர்காலத்தில் மூடப்பட்டதும், அங்கிருந்த கருவிகள் புதிய அரசு வான்காணகம் கட்டியது அங்கே நிறுவ கருவூல ஆணையர்க்ளிடம் ஒப்படைக்கப்பட்டது. இதற்காக, எடின்பர்கில் உள்ள பிளாக்கில் மலை தேர்வு செய்யப்பட்டது. பெக்கரும் பணியாளர்களில் ஒருவராகச் சேர்க்கப்பட்டார். இவர் பிறகு நான்கு ஆண்டுகளுக்கு வானியலுக்கான கிளாசுக்கோ கட்டிலில் பணியமர்த்தப்பட்டார்.

உலூத்விக்கின் கிளாசுக்கோ நகர மக்களுக்கு ஆற்றிய உரைக்கு மற்ற ஐக்கிய இராச்சியப் பல்கலைக்கழக உரைகளைக் காட்டிலும் பரவலாக மக்கள் திரண்டு வந்துள்ளனர்.

இவர் 1935 இல் வானியல் கட்டிலில் இருந்து ஓய்வு பெற்றார். நிஅகழ்காலத் தேவைகளை நிறைவு செய்யும் வக்யில் ஆயத்தப்படுத்திய அரசு வான்காணகத்தை விட்டகன்றார். இந்த வான்காணகத் தொடக்க நாட்களில் இவர் கணிசமான அளவுக்குக் கருவிகளைத் திரட்டிக் கூட்டினார்.
இவர் இத்தாலியில் உள்ள இலாகுண்டோவில் இறந்தார்.

## செருமானிய எதிர்ப்புணர்வு
இவர் 1892 இலேயே கிளாசுக்கோவில் பணியில் சேர்வதற்கு முன்பேபிரித்தானியராக வரிந்துகொள்ளப்பட்டாலும் , இது இரண்டாம் உலகப் போரின்போது, மக்களின் கண்ணோட்டத்தை மாற்றத் தவறியதால் கள் பொதுமக்கள் பார்வையில் கூனிக்குறுகும் நெருக்கடியை உருவாக்கியது. எனவே, இவர் பல்கலைக்கழகத்தில் இருந்து விலகியிருக்க நேர்ந்தது. இவர் தனிமைப்பட்டு அவீமூர் உயர்சமவெளிக்குச் சென்று ஓய்வெடுக்கவும் நேர்ந்தது. இவர் இந்தக் கொடுமைகள் முடிவுக்கு வரும்வரை அங்கேயே வாழ்ந்துவந்தார். இக்காலம் போருக்குப் பின் இவர் மீது எதிர்மறை விளைவைச் செலுத்தி செயல்வேகத்தையும் திறமையையும் குறைத்தது.  இதுபற்றி டபுள்யூ. எம். சுமார்ட் பின்வருமாறு பதிவு செய்கிறார். "பெக்கர் மென்மையானவரும் பொறுமை காப்பவரும் உணர்ச்சிவயப் படாதவரும் ஆவார். உலகம் என்ன நினத்தாலும்,  இவரது ஆழ்ந்த அறிவுக்காகவும் அன்பான பண்புகளுக்காகவும் இவரிடம் பயின்ற மாணவரால் பெரிதும் மதிக்கப்பட்டார்."

## மேற்கோள்கள்

* Glasgow University Magazine 15 February 1899 Ludwig Becker Cartoon & Poem
* Testimonials in Favour of Ludwig Becker, Candidate for the Chair of Practical Astronomy in the University of Glasgow
* Ludwig Becker Obituary MNRAS 1948 Vol 108 Page 41
* Ludwig Becker Obituary Nature 161, 161–161 (31 January 1948)
* University of Glasgow Story  Ludwig Becker 

பகுப்பு:1860 பிறப்புகள்
பகுப்பு:1947 இறப்புகள்
பகுப்பு:பிரித்தானிய வானியலாளர்கள்
பகுப்பு:இசுக்காட்லாந்து வானியலாளர்கள்
பகுப்பு:இசுக்காட்லாந்து கணிதவியலாளர்கள்
தொழில்நுட்பவியல் இளையர்

**தொழில்நுட்பவியல் இளையர்** (ஆங்கிலம்: *Bachelor of Technology*) என்பது கல்லூரிகள் மற்றும் பல்கலைக்கழகங்கள் வழங்குகின்றன ஒரு நான்கு ஆண்டு இளநிலைப் பட்டம் ஆகும். இதனை சுருக்கமாக, **பி. டெக்.** (B.Tech.) என்று குறிப்பிடுவர். 

## இந்தியா
இந்தியாவில் தொழில்நுட்பவியல் இளங்கலை (B.Tech) பட்டம் என்பது அகில இந்திய தொழில்நுட்பக் கல்வி கவுன்சில் அங்கீகரிக்கப்பட்ட கல்வி நிறுவனத்தில் இருந்து நான்கு ஆண்டு முழுநேர பொறியியல் பட்டப்படிப்பை முடித்த பிறகு வழங்கப்படும் இளங்கலை கல்விப் பட்டமாகும்.

இப்பட்டம் பொதுவாக இந்திய தொழில்நுட்பக் கழகங்கள்(IITs),தேசிய தொழினுட்பக் கழகங்கள்(NITs), இந்திய தகவல் தொழில்நுட்பக் கழகங்கள்(IIITs), பிற மத்திய நிதியுதவி பெறும் தொழில்நுட்ப நிறுவனங்கள் மற்றும் தனியார் நிகர்நிலை பல்கலைக்கழகங்கள் ஆகியவற்றால் வழங்கப்படுகிறது.

இப்பட்டம் குடிசார் பொறியியல், வேதிப் பொறியியல், இயந்திரப் பொறியியல், மின்பொறியியல், மின்னணுப் பொறியியல், கணினியிய பொறியியல், கணினிப் பொறியியல் மற்றும் பல்வேறு பொறியியல் துறைகளில் வழங்கப்படுகிறது.

இப்பட்டம் பொதுவாக அமெரிக்கா, கனடா, மற்றும் ஐரோப்பிய நாடுகளில் வழங்கப்படும் நான்கு ஆண்டு இளங்கலை பொறியியல் அல்லது செயல்முறை அறிவியல் பொறியியலில் இளங்கலைப் பட்டத்திற்குச் சமமானதாகும்.

இந்தியாவில் இப்பட்டப்படிப்பு சேர்க்கைக்கான தகுதி தங்கள் உயர்நிலைக் கல்வியை (10+2) கணிதம், இயற்பியல் மற்றும் வேதியியல் அல்லது பிற தொழில்நுட்பப் பாடங்களுடன் கட்டாயமாக முடித்திருக்க வேண்டும். சேர்க்கை தகுதிக்கான உயர்நிலைப் பள்ளி வாரியத் தேர்வில் பொதுவாக 75% என்ற குறைந்தபட்ச மொத்த சதவீதத் தேவையை பல்கலைக்கழகங்கள் அமைக்கின்றன மற்றும் ஒருங்கிணைந்த நுழைவுத் தேர்வு -முதன்மை(JEE main) தொழில்நுட்பவியல் இளங்கலை சேர்க்கைக்கான ஒரு முக்கிய நுழைவுத் தேர்வாகும்.

## ஆத்திரேலியா
ஆத்திரேலியாவில் இளங்கலைப் பொறியியல் படிப்பிற்கான நுழைவுத்தகுதி பெறாத, ஆனால் பொறியியல் தொடர்பாக படிக்க விரும்பும் மாணவர்களுக்கு ஏற்றதாக இப்பட்டம் இருக்கிறது. இப்பட்டத்தினை பொறியியல் படிப்பிற்கான பாதையாகவும் பயன்படுத்தலாம்.

## மேற்கோள்கள்

பகுப்பு:இளநிலைப் பட்டங்கள்
பகுப்பு:பொறியியல் கல்வி